Рита уҡырға килгәндә Иршат 4-се курсҡа күскән була. Улар бер-береһенә 1 сентябрь көнөндә үк иғтибар итә. Маҡтау ҡағыҙы менән бүләкләнгән студенттар араһындағы оҙон буйлы егетте күреп, ҡыҙ һоҡланһа, ата-әсәһе ҡурсалап ҡына дөйөм ятаҡ бүлмәһенә урынлаштырып йөрөгән (иркә генә төпсөк ҡыҙҙары бит ни тиһәң дә!) Ритаға иһә Иршат йылмайып ҡарап ҡуя. Егеттәр “перваш” ҡыҙҙар менән кис һайын сиратлап бүлмәнән бүлмәгә йөрөй. 4 сентябрҙә Иршатҡа тап Рита йәшәгән бүлмәнең ишеген шаҡырға насип була. Шәкәр һорап ингән егетте ҡыҙҙар ихласлап сәй эсергә саҡыра, шулай итеп, яҡындан танышырға ла насип була уларға. Илшат, ҡыҙҙың йөрәген нығыраҡ яулау өсөн, үҙен Азамат Тимеровтың ҡустыһы тип таныта. “Бигерәк оҡшағанһығыҙ шул! Һин дә уның кеүек матур йырлайһыңмы?” – тип һорауҙарына егет йырлап та күрһәтә. Шулай итеп, ул ҡыҙҙарxadҙың, айырыуса Ританың йөрәген яулай.